b'\n_START_ARTICLE_\nMichael Patrick Kaltenhauser\n_START_SECTION_\nElulugu\n_START_PARAGRAPH_\nJalgpalli hakkas Michael Patrick Kaltenhauser m\xc3\xa4ngima Babenshami klubis, kust l\xc3\xa4ks hiljem klubisse 1860 Rosenheim, kust siirdus 2008. aastal omakorda Salzburgi Red Bulli. Red Bulli noortemeeskonnas m\xc3\xa4ngis ta Austria esiliigas._NEWLINE_2009. aastal liitus Kaltenhauser Gr\xc3\xb6digi linna samanimelise klubiga. Hooajal 2009/10 sai Sportverein Gr\xc3\xb6dig esikoha Austria piirkondliku liiga l\xc3\xa4\xc3\xa4netsoonis ning t\xc3\xb5usis esiliigasse._NEWLINE_2010. aasta juunis k\xc3\xa4is Kaltenhauser \xc3\xbclevaatusel Riia klubis Skonto, kus n\xc3\xa4itas end heast k\xc3\xbcljest s\xc3\xb5pruskohtumisel Kaasani klubi Rubin varum\xc3\xa4ngijatega. Varsti p\xc3\xa4rast seda kirjutas ta alla kahe ja poole aastasele lepingule Skontoga, mis kestab 2012. aasta l\xc3\xb5puni._NEWLINE_L\xc3\xa4ti k\xc3\xb5rgliigas tuli Skonto 2010. aastal L\xc3\xa4ti t\xc5\xa1empioniks, kuid Kaltenhauser ei m\xc3\xa4nginud klubi eest \xc3\xbcheski m\xc3\xa4ngus, j\xc3\xa4\xc3\xa4des kolmandaks v\xc3\xa4ravavahiks._NEWLINE_3. m\xc3\xa4rtsist 2011 laenati Michael Patrick Kaltenhauser hooaja l\xc3\xb5puni Sillam\xc3\xa4e klubile Kalev. Kalevis sai temast kohe p\xc3\xb5hiv\xc3\xa4ravavaht, kuni 13. augustil 2011 sai ta Tallinna Floraga toimunud mat\xc5\xa1i k\xc3\xa4igus vigastuse. Sellega seoses lahkus Kaltenhauser 17. septembril 2011 klubi ridadest ja siirdus ravile koju M\xc3\xbcnchenisse._NEWLINE_2012. aasta 8. veebruaril liitus Michael Patrick Kaltenhauser Tartu klubiga Tammeka.'